Palaiologovci

**Palaiologovci** (gr. *Παλαιολόγοι*), ako atribút po starogrécky **Palaiologos**, po novogrécky **Paleologos**, po latinsky **Palaeologus**, bola posledná dynastia byzantských cisárov. Vládli aj v Morejskom despotáte a v markgrófstve Montferrat. Hoci mal výraz *palaiologos* v gréčtine nelichotivý preklad významovo podobný chudákovi, či handrárovi, Byzantínci verili v antický pôvod rodu. Palaiologovci boli bohatí veľkostatkári, avšak o ich raných statkoch sa veľa nevie. Podporovali byzantské kláštory, v ktorých sa zachovalo niekoľko podobizní príslučníkov rodu. Prvým známym členom rodu bol Nikeforos Palaiologos, ktorý slúžil ako generál a guvernér v byzantskej Mezopotámii. Často slúžili ako vojenskí velitelia vo vojsku, naopak neslúžievali v civilnej správe. V roku 1200 Alexios Palaiologos potlačil povstanie namierené proti cisárovi Alexiovi III., ktorý ho určil za to učinil svojim dedičom a dal mu za ženu svoju dcéru Irenu. Po štvrtej križiackej výprave trón v exilovom cisárstve získali Laskaridovci, ale Palaiologovci si svoj vplyv udržali. V roku 1259 sa moci v cisárstve zmocnil Alexiov vnuk Michal VIII., o dva roky neskôr obnovil byzantskú moc v Konštantínopole. V nasledujúcich rokoch sa Palaiologovci pokúsili rozdrobenú ríšu zjednotiť, avšak ríšu oslabili útoky Osmanov a domáce občianske vojny. Situáciu sa snažili Palaiologovci viacmenej neúspešne riešiť prostredníctvom cirkevnej únie so západom. V roku 1453 (Pád Konštantínopola) zomrel pri obrane mesta posledný byzantský cisár Konštantín XI., v roku 1460 padol Morejský despotát. Moc si naďalej udržala vedľajšia katolícka montferratská vetva Palaiologovcov.

## Palaiologovskí vládcovia
Nasleduje zoznam palaiologovských vládcov v jednotlivých krajinách, pozri:

### [[Byzantská ríša]]
* Michal VIII. (* 1224† 1282, vládol 1259/12611282), (12591261 ešte v Nikajskom cisárstve ako spolucisár Jána IV.)
* Andronikos II. (* 1258† 1332, vládol 12821328) – syn Michala VIII.
** Michal IX. (*de facto* spoluvládca v rokoch 12951320) – syn Andronika II. 
* Andronikos III. (* 1297† 1341, vládol 13281341) – vnuk Andronika II.
* Ján V. (* 1332† 1391, vládol 13411391) – syn Andronika III.
* Ján VI. Kantakuzénos (* 1295† 1383, regent 13411347, spolucisár 13471355) – svokor Jána V.; podľa niektorých prameňov nedynastický vládca
* Andronikos IV. (* 1348† 1385, proticisár 13761379) – syn Jána V.
* Ján VII. (* 1370† 1408, prvá vláda ako proticisár 1390) – syn Andronikos IV
* Manuel II. (* 1350† 1425, vládol 13911425) – syn Jána V. , brat Andronika IV.
* Ján VII. (druhá vláda ako spolucisár 13991402 (a 1408 v Solúne)) – syn Andronika IV. 
* Ján VIII. (* 1392† 1448, vládol 14251448) – syn Manuela II.
* Konštantín XI. (* 1405† 1453, vládol 14491453) – syn Manuela II. , brat Jána VIII.

### [[Morejský despotát]]
*  Theodor I. Palaiologos (13831407)
*  Theodor II. Palaiologos (spolu s bratmi Konštantínom a Tomášom) (14071428)
*  Konštantín Palaiologos a Tomáš Palaiologos (14281443)
*  Tomáš Palaiologos a Demeter II. Palaiologos (14491460)

### Montferrat
* Theodor I. (13061338), syn Andronika II.
* Ján II. (13381372), syn
* Secondotto, známy tiež ako Otto III. (13721378), syn
* Ján III. (13781381), brat
* Theodor II. (13811418), brat
* Ján Jakub (14181445), syn
* Ján IV. (14451464), syn
* Viliam VIII. (14641483), brat
* Bonifác III. (14831494), brat
* Viliam IX. (14941518), syn
* Bonifác IV. (15181530), syn pod regentstvom
* Ján Juraj (15301533), strýko
* Margaréta (15331536), krajina pod španielskou nadvládou


Byzantine eagle - emblem of the Ecumenical Patriarchate of Constantinople, entrance of the St. George's Cathedral, Istanbul.jpg|Reliéf znak palaiologovskej dynastie
Portrait believed to depict Margherita Paleologo by Giulio Romano.jpg|Portrét Giulia Romana zobrazujúci pravdepodobne Margarétu Palaiologovú


## Genealógia rodu

## Referencie

## Pozri aj
* Zoznam vládcov Byzantskej ríše

## Iné projekty

## Zdroj
 *O preklad ide v časti Montferrat.*

Kategória:Šľachtické rody v Byzantskej ríši
Kategória:Byzantské cisárske dynastie